Maternité Grande-Duchesse Charlotte
D'Maternité Grande-Duchesse Charlotte ass eng Maternité an der Areler Strooss, an der Stad Lëtzebuerg. Dat éischt Gebai gouf den 10. Mäerz 1936 ageweit.

Geschicht 
D'Croix-Rouge luxembourgeoise an hir Vizepresidentin Aline de Saint-Hubert hate sech un den däitschen Architekt Otto Bartning adresséiert fir nom Modell vun der Landhausklinik zu Berlin-Wilmersdorf e Projet fir eng Maternité zu Lëtzebuerg auszeschaffen.

D'Pläng fir d'Maternité an der Stad Lëtzebuerg goufe vum Otto Bartning an Zesummenaarbecht mam Pali Meller entworf a vum lëtzebuergeschen Architekt Hubert Schumacher ausgefouert. D'Maternité ass eent vun de wéinege Gebaier zu Lëtzebuerg am Bauhaus-Stil.

De 4. Mäerz 1936 koum dat éischte Kand do op d'Welt.

1962 ass d'Gebai ëm ee Stack gehéicht ginn.

2015 gouf en neit Gebai direkt nieft dem alen a Betrib geholl, an dat ursprénglecht Gebai stoung vun do un eidel. Am November 2021 hunn Ofrappaarbechten ugefaangen. Do, wou déi al Maternité stoung, kënnt dat neit Gebai vum Centre hospitalier hin. Enn 2028 soll et operationell sinn. Och d'Aktivitéite vun der Eecher Klinik ginn am neie CHL zentraliséiert.

D'Maternité Grande-Duchesse Charlotte gehéiert zum ëffentlechen Etablissement Centre hospitalier de Luxembourg.

Literatur zum Theema 
 Antoine Prum: Maternité Grande-Duchesse Charlotte in: L'architecture moderniste à Luxembourg. Les années 30. S. 36 - S. 41, Musée d'histoire de la Ville de Luxembourg, 1997, ISBN 2-919878-02-6

Um Spaweck 
 D'Maternité Grande-Duchesse Charlotte op der Websäit vum Centre hospitalier de Luxembourg 
 Loi du 10 décembre 1975 créant un établissement public dénommé Centre hospitalier de Luxembourg, groupant la maternité Grande-Duchesse Charlotte, la clinique pédiatrique fondation Grand-Duc Jean et Grande-Duchesse Joséphine-Charlotte et l'Hôpital municipal, Gesetz iwwer d'Grënnung vum Centre hospitalier de Luxembourg am Mémorial A N° 83 vum 19. Dezember 1975, S. 1794 - S. 1794 
 Evamarie Bange: "Hausgeburt oder Entbindungsklinik? Die Maternité Grande-Duchesse Charlotte." ons stad Nr 100, 2012, S.60.

Stad Lëtzebuerg
Spideeler zu Lëtzebuerg‎
Bauwierker 1936